সমগ্ৰ দেশবাসীয়ে আজি ৭২ সংখ্যক স্বাধীনতা দিৱস উদযাপন কৰাৰ সমান্তৰালভাৱে নগাঁও জিলাতো স্বাধীনতা দিৱস উদযাপন কৰা হয়। নগাঁও জিলা প্ৰশাসনৰ উদ্যোগত নগাঁও নুৰুল আমিন ষ্টেডিয়ামত কেন্দ্ৰীয়ভাৱে উদযাপন কৰা স্বাধীনতা দিৱসৰ কাৰ্যসূচীত বিশিষ্ট অতিথি হিচাপে অংশগ্ৰহণ কৰি মন্ত্ৰী ৰঞ্জিত দত্তই ৰাষ্ট্ৰীয় পতাকা উত্তোলন কৰে।
ভাষণ প্ৰসংগত বিশ্ব জয় কৰা নগাঁৱৰ ধিঙৰ হিমা দাসকো অভিনন্দন জ্ঞাপন কৰে মন্ত্ৰীগৰাকীয়ে। ভাষণৰ অন্তত মন্ত্ৰী দত্তই জিলাখনৰ আৰক্ষী, যান-বাহন আৰক্ষী, গৃহৰক্ষী বাহিনী, এন চি চি, স্কাউট আৰু জিলাখনৰ বিভিন্ন বিদ্যালয়ৰ ছাত্ৰ-ছাত্ৰীৰ কুচকাৱাজৰ অভিবাদন গ্ৰহণ কৰে।
এই অনুষ্ঠানৰ সমান্তৰালকৈ অনুষ্ঠিত হোৱা সাংস্কৃতিক আৰু সম্বৰ্ধনা অনুষ্ঠানত মন্ত্ৰীগৰাকীয়ে কেইবাজনো বিশিষ্ট ব্যক্তিক সম্বৰ্ধনা জনায়। এই অনুষ্ঠানতে স্বৰ্ণ জয়ী হিমা দাসৰ হৈ পিতৃ ৰঞ্জিৎ দাসে মন্ত্ৰীগৰাকীৰ পৰা সম্বৰ্ধনা গ্ৰহণ কৰে।
উল্লেখ্য যে, বিভিন্ন দল-সংগঠনে স্বাধীনতা দিৱস বৰ্জন কৰিবলৈ জনোৱা আহ্বানক নস্যাৎ কৰি বিগত বহু বছৰৰ মূৰত নগাঁৱৰ নুৰুল আমিন ষ্টেডিয়ামত অভিলেখ সংখ্যকভাৱে জনসাধাৰণে স্বাধীনতা দিৱসত অংশগ্ৰহণ কৰা পৰিলক্ষিত হয়।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
